**Kolokvij iz predmeta Organizacija uprave i socijalnih službi 22. svibnja 2020.**

Kolokvij (tzv. slušački kolokvij) iz predmeta Organizacija uprave i socijalnih službi održat će se 22. svibnja 2020. u 13.30 sati.

**Način održavanja kolokvija**

Kolokvij se održava u pisanom obliku, i to online, putem sustava Merlin. Pitanja su esejskog odnosno problemskog tipa.

Ipak, nije isključena mogućnost da se, u slučaju da okolnosti, upute i upute dozvole, kolokvij održi u dvoranama Fakulteta, istoga datuma, prema odgovarajućem rasporedu.

Konačna obavijest o načinu održavanja kolokvija bit će objavljena u ponedjeljak, 18. svibnja 2020. do 16 sati.

Kolokvij se polaže samo jednom, tj. ponavljanje kolokvija nije predviđeno.

**Pravo na izlazak na kolokvij**

Pravo izlaska na kolokvij imaju studenti (redoviti i izvanredni) koji ispit iz predmeta Organizacija uprave i socijalnih službi polažu po prvi, drugi ili treći put.

**Literatura za kolokvij**

Literatura za kolokvij čine prva četiri poglavlja udžbenika Koprić, I., Marčetić, G., Musa, A., Đulabić, V., Lalić Novak, G. (2014) Upravna znanost: Javna uprava u suvremenom europskom kontekstu. Zagreb, Pravni fakultet u Zagrebu (str. 1-26, 27-51, 60-64, 64-66, 72-77, 77-78, 79-82, 90-104, 104-107, 114-123, 133-142, 142-161.)

**Polaganje ispita**

Studenti koji s uspjehom polože kolokvij imaju pravo pristupiti usmenom ispitu na nekom od ljetnih rokova u lipnju i srpnju, uz izvršenu prijavu putem Studomata.

Na usmenom ispitu polaže se sljedeće gradivo:

* preostale cjeline iz udžbenika Upravna znanost: Javna uprava u suvremenom europskom kontekstu (poglavlja 5-9, str. 177-193, 193-196, 215-246, 247-249, 260-270, 276-288, 296-307, 314-330, 345-355),
* Vedran Đulabić; Socijalne službe u konceptu službi od općeg interesa; Revija za socijalnu politiku (2007), str. 137-162
* Eugen Pusić; Država i državna uprava; Zagreb: Pravni fakultet u Zagrebu i Društveno veleučilište u Zagrebu. (2007), str. 310-329

Usmenom ispitu moguće je pristupiti samo jednom.

Studenti koji na spomenutim rokovima ne polože usmeni dio ispita, upućuju se na polaganje redovitog ispita na uobičajeni način (pisani i usmeni) na kasnijim rokovima.